Tilemsi (Timbuktun alue)

Tilemsi on maalaiskunta Timbuktun alueen Goundamin piirissä Malissa. Sen keskuspaikka Kel Malha sijaitsee noin 140 kilometriä Goundamista länteen. Kunnassa on 7 300 asukasta (vuonna 2009)

Tilemsin kunnan pinta-ala on toistaiseksi määrittelemätön. Se rajoittuu pohjoisessa Raz-El-Man, idässä Gargandon ja etelässä Alzounoubin kuntiin sekä lännessä Mauritaniaan.

Kuntaan kuuluu 21 paimentolaisryhmää. Asukkaat ovat etupäässä tuaregeja ja arabeja.

Seudun pääelinkeino on karjanhoito. Kotieläimiä ovat naudat, lampaat, vuohet ja kamelit. Lisäksi harjoitetaan Mauritaniaan suuntautuvaa kaupankäyntiä, pienimuotoista maanviljelyä sekä käsityöammatteja. Osa väestöstä käy muualla ansiotöissä.

Lähteet

Goundamin piiri
Malin kunnat